CELEX: 52020DP0154
Language: el
Date: 2020-06-18 00:00:00
Title: Απόφαση του Ευρωπαϊκού Κοινοβουλίου περί μη διατύπωσης αντίρρησης σχετικά με τον κατ’ εξουσιοδότηση κανονισμό της Επιτροπής, της 4ης Μαΐου 2020, σχετικά με παρέκκλιση, για το έτος 2020, από τον κατ’ εξουσιοδότηση κανονισμό (ΕΕ) 2017/891 της Επιτροπής όσον αφορά τον τομέα των οπωροκηπευτικών και από τον κατ’ εξουσιοδότηση κανονισμό (ΕΕ) 2016/1149 της Επιτροπής όσον αφορά τον αμπελοοινικό τομέα, λόγω της πανδημίας COVID-19 (C(2020)02908 — 2020/2636(DEA))

8.9.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 362/177
            
         
      P9_TA(2020)0154
      Απόφαση περί μη διατύπωσης αντίρρησης σε κατ’ εξουσιοδότηση πράξη: στήριξη στον τομέα των οπωροκηπευτικών και στον αμπελοοινικό τομέα λόγω της πανδημίας COVID-19.
      Απόφαση του Ευρωπαϊκού Κοινοβουλίου περί μη διατύπωσης αντίρρησης σχετικά με τον κατ’ εξουσιοδότηση κανονισμό της Επιτροπής, της 4ης Μαΐου 2020, σχετικά με παρέκκλιση, για το έτος 2020, από τον κατ’ εξουσιοδότηση κανονισμό (ΕΕ) 2017/891 της Επιτροπής όσον αφορά τον τομέα των οπωροκηπευτικών και από τον κατ’ εξουσιοδότηση κανονισμό (ΕΕ) 2016/1149 της Επιτροπής όσον αφορά τον αμπελοοινικό τομέα, λόγω της πανδημίας COVID-19 (C(2020)02908 — 2020/2636(DEA))
      (2021/C 362/36)
      
         Το Ευρωπαϊκό Κοινοβούλιο,
      
                  —
               
               
                  έχοντας υπόψη τον κατ’ εξουσιοδότηση κανονισμό της Επιτροπής (C(2020)02908),
               
            
                  —
               
               
                  έχοντας υπόψη την με ημερομηνία 27 Μαΐου 2020 επιστολή της Επιτροπής διά της οποίας του ζητείται να δηλώσει ότι δεν θα διατυπώσει αντίρρηση σχετικά με τον κατ’ εξουσιοδότηση κανονισμό,
               
            
                  —
               
               
                  έχοντας υπόψη την με ημερομηνία 2 Ιουνίου 2020 επιστολή της Επιτροπής Γεωργίας και Ανάπτυξης της Υπαίθρου προς τον Πρόεδρο της Διάσκεψης των Προέδρων των Επιτροπών,
               
            
                  —
               
               
                  έχοντας υπόψη το άρθρο 290 της Συνθήκης για τη λειτουργία της Ευρωπαϊκής Ένωσης,
               
            
                  —
               
               
                  έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 62 παράγραφος 1, το άρθρο 64 παράγραφος 6 και το άρθρο 115 παράγραφος 5,
               
            
                  —
               
               
                  έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (2), και ιδίως τα άρθρα 37, 53 και 173 και το άρθρο 227 παράγραφος 5,
               
            
                  —
               
               
                  έχοντας υπόψη το άρθρο 111 παράγραφος 6 του Κανονισμού του,
               
            
                  —
               
               
                  έχοντας υπόψη τη σύσταση απόφασης της Επιτροπής Γεωργίας και Ανάπτυξης της Υπαίθρου,
               
            
                  Α.
               
               
                  λαμβάνοντας υπόψη ότι, λόγω της πανδημίας COVID-19 και των επακόλουθων εκτεταμένων περιορισμών στις μετακινήσεις, όλα τα κράτη μέλη και οι γεωργοί στα κράτη μέλη αντιμετωπίζουν υπέρμετρες δυσχέρειες όσον αφορά τον προγραμματισμό, την εφαρμογή και την εκτέλεση των καθεστώτων ενίσχυσης που προβλέπονται στα άρθρα 32 έως 38 του κανονισμού (ΕΕ) αριθ. 1308/2013 για τους τομείς των οπωροκηπευτικών και στα άρθρα 39 έως 54 του εν λόγω κανονισμού για τον αμπελοοινικό τομέα·
               
            
                  Β.
               
               
                  λαμβάνοντας υπόψη ότι η κατάσταση έχει προκαλέσει οικονομικές δυσχέρειες, προβλήματα ρευστότητας, αποδιοργάνωση της αγοράς και σοβαρή διαταραχή στη λειτουργία της αλυσίδας εφοδιασμού στον τομέα των οπωροκηπευτικών και στον αμπελοοινικό τομέα·
               
            
                  Γ.
               
               
                  λαμβάνοντας υπόψη ότι σε όλα τα κράτη μέλη έχουν επίσης ανακύψει υπέρμετρες δυσχέρειες όσον αφορά τον σχεδιασμό, τη διαχείριση και την εκτέλεση των επιχειρησιακών προγραμμάτων αναγνωρισμένων οργανώσεων παραγωγών και ενώσεων οργανώσεων παραγωγών στον τομέα των οπωροκηπευτικών και στα οινοπαραγωγά κράτη μέλη με τον σχεδιασμό, τη διαχείριση και την υλοποίηση ενεργειών που αποτελούν μέρος των προγραμμάτων στήριξης στον αμπελοοινικό τομέα·
               
            
                  Δ.
               
               
                  λαμβάνοντας υπόψη ότι, λόγω του του άνευ προηγουμένου χαρακτήρα αυτού του συνδυασμού περιστάσεων, η Επιτροπή ενέκρινε διατάξεις που προβλέπουν δυνατότητες ευελιξίας και επιτρέπουν παρεκκλίσεις από τους κατ’ εξουσιοδότηση κανονισμούς που εφαρμόζονται στον τομέα των οπωροκηπευτικών και στον αμπελοοινικό τομέα,
               
            
                  Ε.
               
               
                  λαμβάνοντας υπόψη ότι η ταχεία υλοποίηση αυτών των δυνατοτήτων ευελιξίας και των παρεκκλίσεων έχει καίρια σημασία για την αποτελεσματικότητα και την αποδοτικότητά τους όσον αφορά την αντιμετώπιση των δυσχερειών στη λειτουργία των καθεστώτων ενισχύσεων για αμφότερους τους τομείς, την πρόληψη περαιτέρω οικονομικών απωλειών και την αντιμετώπιση της κατάστασης της αγοράς και της διαταραχής στη λειτουργία της αλυσίδας εφοδιασμού στον τομέα των οπωροκηπευτικών και στον αμπελοοινικό τομέα,
               
            
               
                  1.
               
               
                  δηλώνει ότι δεν διατυπώνει αντίρρηση σχετικά με τον κατ’ εξουσιοδότηση κανονισμό·
               
            
               
                  2.
               
               
                  αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.
               
            
         (1)  ΕΕ L 347 της 20.12.2013, σ. 549.
      
         (2)  ΕΕ L 347 της 20.12.2013, σ. 671.